Kipanyanyasi-milia

Vipanyanyasi-milia ni wanyama wagugunaji  wa jenasi Lemniscomys katika nusufamilia Murinae ya familia Muridae ambao wanatokea katika mbuga za Afrika.

Maelezo
Panya hawa wana mlia mweusi mgongoni na spishi wengine zina milia na madoa mengine pia. Urefu wa mwili ni mm 90-140, urefu wa mkia ni mm 95-150 na uzito ni g 18-70.

Kwa ujumla huzingatiwa kukiakia wakati wa mchana, lakini angalau spishi kadhaa zinaweza kukiakia usiku. Hula majani, mizizi na mbegu na mara kwa mara wadudu pia.

Kuna wachanga hadi 12 kwa kila mkumbo, lakini 4-5 ni kawaida zaidi. Wanaweza kuwa na mikumbo minne katika kipindi cha chini ya miezi minne. Wastani wa matarajio ya muda wa kuishi ni mfupi sana, porini mara nyingi mwaka mmoja tu, lakini L. striatus aliishi kwa karibu miaka 5 kifungoni.

Spishi
 Lemniscomys barbarus (Barbary striped grass mouse)
 Lemniscomys bellieri (Bellier's striped grass mouse)
 Lemniscomys griselda (Griselda's striped grass mouse)
 Lemniscomys hoogstraali (Hoogstraal's striped grass mouse)
 Lemniscomys linulus (Senegal one-striped grass mouse)
 Lemniscomys macculus, Kipanyanyasi Milia-hudhurungi (Buffoon striped grass mouse) – Kenya, Uganda
 Lemniscomys mittendorfi (Mittendorf's striped grass mouse)
 Lemniscomys rosalia, Kipanyanyasi Mlia-mmoja (Single-striped grass mouse) – Kenya, Tanzania
 Lemniscomys roseveari (Rosevear's striped grass mouse)
 Lemniscomys striatus, Kipanyanyasi-milia wa Kawaida (Typical striped grass mouse) – Burundi, Kenya, Rwanda, Tanzania, Uganda
 Lemniscomys zebra, Kipanyanyasi-milia wa Heuglin (Heuglin's striped grass mouse) – Kenya, Tanzania, Uganda

Picha

Jamii:Panya na jamaa